ወላሂ እሞ እቲ ሽልማት፡ ናይ ጻዕሪ ውጽኢት እዩ ዝመስለኒ። ናብ ኣዲስ ኣበባ'ውን ካብ ዝመጽእ 54 ዓመተይ። ኣብ ዓድና ከኣ 'ክቐርእ' [ቅዱስ ቑርኣን ክመሃር] ከለኹ፣ ከቕርእ ከለኹ [እንትምህር]... ብከምኡን ወዲ ኸምኡን... ንህዝቢ ክደክም 70 ዓመተይ ኮይኑኒ። ሓደ መዓልቲ ንርእሰይ ወይ ንደቀይ ኢለ ኣይፈልጥን። አላኩሊሃል [በዚ በለ በቲ ግን] መሰረት ናይቲ ሽልማት ዝመስለኒ፡ እቲ ሓደ ኣብ መንጎ ሙስሊምን ክርስትያንን ሰላምን ሓድነትን ዝደልይ ስለዝኾንኩን ንዕኡ ስለዝጽዕትን። ካልኣይ ድማ ንመንግስትን ህዝበ ሙስሊምን ዘቀራርብ ሰላም ዝደልይ ብምዃነይ፡ ሳልሳይ ድማ ሙስሊም ምስ ሙስሊም ካብ ቅርሕንቲ፣ ምድማይ ወጺኡ ሓደ ክኸውን ኣለዎ እናበልኩ ንልዕሊ 40 ዓመት ስለዝደኸምኩ ይመስለኒ። እቲ ቀንዲ ንሱ እዩ ዝመስለኒ። ሕቶ ምህናጽ መስጊድ ኣብ ኣኽሱም መራሕቲ ኣብያተ ክርስትያናት ልዑላውነት ኤርትራ ክኽበር ጸዊዖም ኣቡነ ኣብረሃ ፍራንስዋን ተባዕ ቃልሶምን ካብዚ ብተወሳኺ ኣብ እስላም ኣገልግሎት ብዙሕ ዓይነት እዩ። ብምምሃር [ስብከት]። ቁርኣን ድማ ከምኡ ብኽልተ ሰለስተ ዓይነት ተርጒመ እየ። ካልኦት ናይ ተውሂድ ኪታባት [መጻሕፍቲ] ብዙሓት ዝተርጎምኩዎም ኣለዉ። ካልእ ድማ 'ዱዓ' [ጸሎት] ብዝምልከት ናይ ነብይና ውዳሰ ብዝምልከት ኣስታት 80 መጻሕፍቲ ደሪሰ እየ። ህይወተይ ንህዝቢ ኣብ ዘቀራርቡ ነገራት እየ ኣሕሊፈዮ። ሕዚ ድማ፡ ዶ/ር ኣብዪ ናይ ሙስሊም ሓድነት ኮሚቴ ኣካቢ ገይሩኒ፡ በዚ ሓድነት እንተዘይተረኺቡ ብዙሕ ደም ከምዝፈስስ ህዝበ ሙስሊም ኣብ ኣዝዩ ኣዝዩ ከቢድ ሓደጋ ከምዝወድቕ እዩ ነይሩ ጥርጣረና፤ አልሓምዱሊላህ እቲ ሓድነት ሰሚሩ ጀሚርናዮ ኣለና። ኣላህ መወዳእትኡ የጸብቆ። ንናይ ሃይማኖት ኣቦ ከምዚ ዝበለ ደረጃን ክብርን ምሽላም ኣብ ሃገርና ንፈለማ እዋን እዩ፤ ተራእዩን ተሰሚዑን ኣይፍለጥን። ንክርስቲያን'ውን ኣይተገብረን፤ ኣሸምባይዶ ንሙስሊም። ንዓይ ጥራይ ዘይኮነ ዘሐጉሰንስ፡ ኩሉ ሙስሊም እዩ ክሕጎስ ዝግበኦ። ዕድመ ክንደይ ገይሮም?
